Pétition à deux basilikogrammates
Material: papyrus
Place: Hermopolites
Categories: Eingabe
der Petent hat ein Darlehen bekommen und auf seinen Landbesitz eine Hypothek aufgenommen. Der Angeklagte soll sich nicht korrekt verhalten haben
er läßt den Petenten nicht in Ruhe seiner landwirtschaftlichen Arbeit nachgehen.
Ὀννῶφρι[ς καὶ] Πβῖχις Ἀγαθο[νίκωι καὶ Ἐπιμάχωι] χαίρειν. τοῦ π[αρὰ Διον]υσίου [τ]οῦ [Κ]εφαλᾶ τῶν 
ἐκ κώμης Τήνε[ως το]ῦ Μωχ[ίτου βασιλικῶν γεωργῶ]ν ὑπομνήματος [ἀ]ντίγραφ[ο]ν ὑπόκειτ[α]ι. 
ἐπεὶ οὖν ὁ κράτιστ[ο]ς καιρὸς ἐνέστηκεν [κατασπείρειν, μὴ παραλαμβάνετε ἀλλʼ ἀπερίσπασ]τον ἐᾶ[τε] 
αὐτὸν ἀκολούθως τοῖς περὶ τούτων π[ροστεταγμένοις μέχρι ἂν ἀπὸ τοῦ σπ]όρ[ου] γέ[νη]ται. 
ἔρρωσθε.  ι Θῶυθ κε. 
Ὀννώφρει [καὶ] Πβίχει βασιλικοῖς γραμ[ματεῦσι παρὰ Διονυσίου τοῦ Κεφαλᾶ βασιλικοῦ γεωργοῦ τῶν ἐκ κώμης Τή]νεως τῆς καὶ Ἀκώρεως τοῦ Μωχίτου. 
διὰ τὰς ἐπὶ τοῦ πράγματος ὑποδειχθη[σομένας αἰτίας γραψαμένου ἐμοῦ τε] καὶ τῆς μητρός μου Σεναβολλοῦτος 
Ἀδμήτωι τῶι κὰ Χεσθώτηι τῶν ἐκ τ[ῆς αὐ]τῆς κώμης [συ]νγραφ[ὴν] δανείου δ[ιὰ τοῦ] μνημονείου 
πυροῦ  ρν ἐν τῶι θ , οὐ μόνον δέ, ἀλλὰ καὶ ἐθέμην αὐτῶι ἐν πίστει καθʼ ὧν ἔχω ψιλῶν 
τόπων συνγραφὴν ὑποθήκης· ὁ ἐνκαλούμενος ἐνκρατὴς γενόμενος τῶν συναλλάξεων 
οὐ[θὲν τῶν διαστ]αθέντων μοι πρὸς αὐτὸν ἐπὶ τέλος ἤγαγεν, ὧν χάριν οὐκ ὀλίγα μοι βλάβη 
διʼ [αὐ]τὸν παρηκολούθησεν· κα[ὶ] νῦν δὲ ἐπʼ ἀ[δίκ]ου στάσεως ἱστάμενος, συνορῶν με περὶ τὴν 
κατασπορὰν ἧς γεωργῶι γῆς κατασχολούμενον, καταδρομά[ς μο]υ ποιούμενος οὐκ ἐᾷ με 
πρὸς τῆι γεωργίαι γίνεσθαι παρὰ τὰ περὶ ἡμῶν τῶν γεωργῶν διὰ πλειόνων προστετα
γμένα· ὅθ[εν] τῆς [γῆ]ς ἐκφυγεῖν κινδυνευούσης ἠνάγκασμαι, ἐπὶ τοῦ παρόντος οὐ δυνάμενος 
πρὸς αὐτὸν [π]ερὶ τῶν [σ]υναλλαγμά[των διαδικεῖν, τ]ὴν ἐπὶ [σ]ε καταφυγὴν ποιήσεσθαι. ἀξιῶ, 
ἐὰν φαίνηται, συντάξαι γράψαι Ἀγαθονίκωι κ[αὶ] Ἐπιμάχ[ω]ι τοῖς τ[ῶ]ν ξενικῶν πράκτορσι, ἐὰν 
ὁ ἐνκαλούμενος ἐπιχειρῇ κατεγγυᾶν με αὐτοῖς, μὴ παραλαμβάνειν με μέχρι τοῦ ἀπὸ τῆς 
κατασπορᾶς γενόμενόν με συστήσασθαι πρ[ὸ]ς αὐτὸν τὸν περὶ ἁπάντων λόγον· τούτου δὲ 
γενομένου [ο]ὐθὲν [τῶν τῶι βασιλ]εῖ χρησί[μων] διαπεσεῖται, ἐγώ τʼ ἔσομαι ἀντειλημμένος. 
εὐτυχεῖτε.
Ἀγαθονίκωι 
Ἐπιμάχωι.